**“DROSTALU KAUSS 2017”**

Ieskaites sacensības saskaņā ar nolikumu «Latvijas Republikas labākais jātnieks konkūrā»

**Mērķis:** Popularizēt jātnieku sportu, kā videi draudzīgu un veselīgu nodarbi, piemērotu arī cilvēkiem ar īpašām vajadzībām. Jātnieku sporta sacensības „Drostalu kauss” veidot kā tradicionālu Iecavas novada sporta un izklaides pasākumu.

**Laiks un norises vieta:** 2017.gada 26.;27.augustā, Iecavas novada „Drostalās”.

**Dalībnieki:** Sacensībās var piedalīties Latvijas un citu valstu sportisti.

**Laukuma segums:** Smilšu, (pēc vajadzības līdzināts un laistīts)

**Iesildes laukums:** Smilšu, (pēc vajadzības līdzināts un laistīts)

**Rīkotāji:** Sporta klubs „Drostalas”, Linda un Kristaps Arāji, mob: (+371) 26657942; 26516519, sadarbībā ar Latvijas Jātnieku federāciju

**Tiesneši:**

Sacensību galvenā tiesnese – Kate Ansone (nacionālā kategorija).

Tiesnesis – Vladislavs Rutkovskis (nacionālā kategorija)

Maršrutu sastādītājs – Egils Broks (nacionālā kategorija)

Sacensību stjuarts – Indra Gabaliņa(starptautiskā kategorija)

**Sacensību programma:**

**Sestdiena, 26. augusts, sacensību sākums 9:00**

**Maršruts Nr.1** Vadības maršruts. (Ar vērtējumiem „LABI”, „ĻOTI LABI”, „TEICAMI”).

Vadība soļu, vai rikšu gaitās.

Pēc treneru un jātnieku ieskatiem, iespējams startēt tikai pirmajā fāzē, arī soļu gaitā. Lūgums to norādīt pieteikumā. (Lūgums pieteikumā „komentāru” ailē norādīt, ja startam tiek pieteikts ponijs).

• Starta nauda 10 EUR.

• Starts cilvēkiem ar invaliditāti bez maksas.

• Visi maršruta Nr.1 dalībnieki tiks apbalvoti ar diplomiem un rozetēm.

**Maršruts Nr.2** Šķēršļu augstums 50 līdz 70 cm. „Uz atzīmi” (Art. 238.1.1.).Bez ierobežojumiem.

• Starta nauda 15 EUR

• Pirmās 5 vietas tiks apbalvotas ar rozetēm, diplomiem, dārzeņu buķetēm, balvām no mūsu atbalstītāja Skrīveru pārtikas kombināta.

• Starts cilvēkiem ar invaliditāti bez maksas.

**14:00 Maršruts Nr.3A** Šķēršļu augstums 80 cm. „Ideālais laiks”, kustības ātrums 350m/min. Bez ierobežojumiem. Sacensības ar laika normu, kura tiek dēvēta par „ideālo laiku”. Soda punkti par „ideālā laika” nesasniegšanu netiek piešķirti. Ja „ideālais laiks” tiek pārsniegts, tad par katrām iesākušās četrām sekundēm tiek piešķirts viens soda punkts, ja dalībnieks finišē pirms “ideālā laika”, tad par katrām 6 sekundēm tiek piešķirts viens soda punkts. Pārējās kļūdas tiek vērtētas pēc tabulas A. Labākais rezultāts ir tam sportistam, kura rezultāts – soda punkti, starpība starp uzrādīto laiku un „ideālo laiku”- ir vismazākais. Gadījumā, ja soda punkti un starpība ir vienādi, pretendentiem uz pirmo vietu var būt noteikta pārlēkšana atbilstoši nolikuma prasībām saīsinātā maršrutā ar palielinātiem šķēršļu izmēriem augstumā un/vai platumā. Pārējie sportisti tiek sarindoti pēc soda punktiem un laika starpību starp uzrādīto laiku un „ideālo laiku”.

**Nr.3B Latvijas šķirnes braucamā tipa zirgiem.**

• Starta nauda 15 EUR

• Pirmās 5 vietas tiks apbalvotas ar rozetēm, diplomiem, dārzeņu buķetēm, balvām no mūsu atbalstītājiem - Nr.3A konkurencē no internetveikala [www.zirgs.lv](http://www.zirgs.lv) un Nr.3B konkurencē no Kanādas tirdzniecības palātas Latvijā.

• LŠZAA apbalvos 5 labākos Latvijas šķirnes braucamā tipa zirgus ar īpašām piemiņas balvām .

**Maršruts Nr.4** Šķēršļu augstums līdz 100cm. Maršruts 2 fāzēs.(Art.274.5.3.) Bez ierobežojumiem. Dalībnieki, kuri saņēmuši soda punktus 1.fāzē, 2.fāzi neturpina.

• Starta nauda 15 EUR

• Pirmās 5 vietas tiks apbalvotas ar rozetēm, diplomiem, dārzeņu buķetēm, balvām no mūsu atbalstītāja HAVENS – Olimpic horse feed.

**Maršruts Nr.5** Komandu sacensības - šķēršļu augstums līdz 90cm. Ātruma maršruts. (Art. 238.2.1). Bez ierobežojumiem.

Komandā 4 dalībnieki. Startēs pa dalībniekam no katras komandas, uzvarētāji tiks noteikti pēc komandas dalībnieku rezultātu kopsummas. Pieteikumā norādīt komandas nosaukumu un muzikālo pavadījumu. Simpātiju balva no kroga “Sombrero” paredzēta par vienotu komandas kopskatu un oriģinālāko nosaukumu.

• Starta nauda komandai 50 EUR

• Uzvarētāju komandai 100 EUR naudas balva

• Pirmās 3 komandas tiks apbalvotas ar rozetēm, diplomiem, dārzeņu buķetēm, sponsoru balvām un klinģeriem no SIA “Strīķeri Bistro”. Naudas balvas sponsors ZS “Liepziedi”.

• 2.vietas ieguvējiem Dāvanu karte 60EUR vērtībā no [www.motokursi.lv](http://www.motokursi.lv)

• 3.vietas ieguvējiem Dāvanu karte no skaistumkopšanas salona “KAMILLI”.

**Svētdiena, 27. Augusts, sacensību sākums 9:00**

**Maršruts Nr.6A** Bez ierobežojumiem. Šķēršļu augstums līdz 100cm. Maršruts 2 fāzēs. (Art. 274.5.6.). Dalībnieki, kuri saņēmuši soda punktus 1. fāzē, drīkst turpināt 2. fāzi. Bez ierobežojumiem.

**Maršruts Nr.6B.** Amatieri.

• Starta nauda 15 EUR

• Pirmās 5 vietas tiks apbalvotas ar rozetēm, diplomiem, dārzeņu buķetēm, balvām no mūsu atbalstītājiem – Nr.6A konkurencē no SIA “KFB Service” un Nr.6B konkurencē no privātās alus darītavas “Brālis”.

**Maršruts Nr.7** Šķēršļu augstums 110cm. Ātruma maršruts. (Art. 238.2.1). Bez ierobežojumiem.

• Starta nauda 20 EUR

• Pirmās 5 vietas tiks apbalvotas ar rozetēm, diplomiem, dārzeņu buķetēm, sponsoru un naudas balvām - 80; 70; 50; 40; 30. Balvas no mūsu atbalstītājiem FISKARS un www.veselszirgs.lv.

**Maršruts Nr.8** Šķēršļu augstums 120cm. Akumulācijas sacensības ar džokeri. (Art. 269.5.). Bez ierobežojumiem.

• Starta nauda 20 EUR

• Pirmās 5 vietas tiks apbalvotas ar rozetēm, diplomiem, dārzeņu buķetēm, balvām no Latvijas ražotāja SIA „Baltic Unique Solutions” Nicety, FISKARS un naudas balvām - 100; 80; 50; 40; 30. Naudas balvu sponsors A/S “Balticovo”.

**Maršruts Nr.9** Šķēršļu augstums 130cm. **„Drostalu Kauss 2017”**. Viena pārlekšana uz laiku (Art. 238.2.2.).

• Starta nauda 20 EUR

• Pirmās 5 vietas tiks apbalvotas ar rozetēm, diplomiem, dārzeņu buķetēm, balvām no mūsu atbalstītāja FISKARS, naudas balvām - 150; 100; 70; 50; 30. Naudas balvu sponsors SIA “Alter Grupa”.

• 1. vietas ieguvējam Drostalu Kauss 2017, ko izgatavojis keramikas meistars Ivars Grasis, zirga sega no mūsu atbalstītājiem [www.veselszirgs.lv](http://www.veselszirgs.lv) , svētku klinģeris no SIA “Strīķeri Bistro”.

• 2.vietas ieguvējam Dāvanu karte 2 personām uz izslavēto Skyline brunch no Radisson BLU!

• 3.vietas ieguvējam Dāvanu karte no džeza bāra – restorāna “TROMPETE”!

Starta nauda jāsamaksā ne vēlāk, kā 30 minūtes pirms maršruta.

Rīcības komiteja pilnvaro sacensību tiesnesi neizsaukt uz startu sportistus, kuri nav izpildījuši savas finansiālās saistības.

Pieteikumi:

Pieteikumi iesniedzami šeit: <http://www.drostalas.com/pieteikumi.html>

Pieteikumi jāiesniedz līdz 2017. gada 24. augustam, plkst.: 20:00

Pieteikumiem, iesūtītiem pēc norādītā laika, tiks paaugstināta starta nauda par EUR 5!

Starta kārtība tiks publicēta 25.augustā.

Nepieciešamības gadījumā Pirmo palīdzību sniegs feldšere Aija Zelča – Logina.

Sacensību veterinārārste – Linda Ansone.

Saskaņā ar LJF sacensību noteikumiem, bērniem līdz 16 gadu vecumam aizsargvestes ir obligātas!

Dalībnieki uzņemas personīgu atbildību par iespējamiem negadījumiem sacensību laikā!

Ievestajiem zirgiem jābūt zirgu pasēm ar obligātajiem izmeklējumiem.

• Iespējama zirgu izmitināšana 6km attālajā zirgu stallī „Smailes”, kontakttālrunis (+371)26353385.

• Sacensību laikā darbosies SIA “Strīķeri Bistro” bufete.

• Svētdienā, 27.augustā radošā telpa “Grašu māja” piedāvās melnā māla keramikas izstrādājumus.

• Svētdienā, 27.08. plkst.12:00 – 14:00 vizināšanās ar zirgiem un ponija pajūgu (biļetes un dāvanu kartes izjādēm „Drostalās” būs nopērkamas kasē).

• 12:00 – 14:00 Hennas darbnīca.

• Darbosies tirdziņš, kur varēsiet iegādāties preces zirgam, kā arī zirgu barības un piedevas, veiksmīgos atradumus meklēsiet zirglietu „Andelē - Mandelē”, tur arī varēsiet nodot lietas realizācijai.

„Drostalu Kausa 2017” atbalstītāji un sponsori:

SIA “Alter Grupa”, FISKARS, Latvijas Jātnieku federācija, SIA “KFB Service”, Iecavas novada dome, LŠZAA, A/S “Balticovo”, SIA „Baltic Unique Solutions” – Nicety, ZS “Liepziedi”, [www.veselszirgs.lv](http://www.veselszirgs.lv), SIA ”LINUM COLOR” PAINT EKO, Radošā telpa “Grašu māja”, HAVENS, Privātā alus darītava “Brālis”, SIA “Strīķeri Bistro”, skaistumkopšanas salons „KAMILLI”, Krogs “Sombrero”, Ginta Zaumane, Egils Broks, www.zirgs.lv, SIA "Iecavnieks&Co", laikraksts „Iecavas Ziņas”, laikraksts „Bauskas Dzīve”, www.motokursi.lv, Kanādas tirdzniecības palāta Latvijā, džeza bars – restorāns “TROMPETE”, Skrīveru pārtikas kombināts, Radisson BLU.